**“ТАСДИҚЛАЙМАН”**

 Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2019 йил 30 сентябрь

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг 2-йиғилиши

**б а ё н н о м а с и**

 2019 йил 30 сентябрь. Фарғона шаҳри.

Қатнашдилар – Кенгаш аъзоларидан 20 нафари, таклиф қилинганлар.

Йиғилиш раиси – филиал директори А.Расулов.

К У Н Т А Р Т И Б И

1. Ўзбекистон Республикаси Президентининг 2019 йил 17 июндаги “2019/2020 ўқув йилида Ўзбекистон Республикасининг олий таълим муассасаларига ўқишга қабул қилишнинг давлат буюртмаси параметрлари тўғрисида”ги ПҚ-4359-сонли қарори ижроси тўғрисида.

Ахборотчи: Р.Зулунов.

1. Ўзбекистон Республикаси ОЎМТВнинг 2019.29.08 санали 2/7-сон Ҳайъати қарори ижросини филиалда бажарилиш ҳолати.

Ахборотчи: И.Тожибоев.

1. Филиалда жисмоний ва юридик шахсларнинг ёзма-оғзаки мурожаатлари билан ишлаш ҳамда ижро назорати ҳақида.

Ахборотчи: И.Тожибоев.

1. 2019/2020 ўқув йилида иқтидорли талабалар билан ишлашни ташкил этиш.

Ахборотчи: Ф.Мулайдинов.

1. “1 октябрь – Устоз ва мураббийлар куни”ни нишонлаш тўғрисида.

Ахборотчи: И.Рустамов.

1. Турли масалалар:
2. Коррупцияга қарши кураш бўйича доимий семинарлар ташкил этиш ҳақида.

Ахборотчи: филиал юристи Р.Сулаймонов.

1. Ижро интозоми ҳақида.

Ахборотчи: А.Расулов.

1. Ўзбекистон Республикаси Вазирлар Маҳкамасининг 2019 йил 23 сентябрдаги “Олий таълим муассасалари раҳбар ва педагог кадрларининг малакасини ошириш тизимини янада такомиллаштириш бўйича қўшимча чора-тадбирлар тўғрисида”ги 797-сонли қарори билан тасдиқланган Низом билан таништириш.

Ахборотчи: Ш.Умаров.

1. Педагог-ходимлар таркиби танлови.

Ахборотчи: М.Мирзаев.

1. Доцентлик унвонига тавсия этиш.

Ахборотчи: М.Мирзаев.

**Биринчи масала бўлган** Ўзбекистон Республикаси Президентининг 2019 йил 17 июндаги “2019/2020 ўқув йилида Ўзбекистон Республикасининг олий таълим муассасаларига ўқишга қабул қилишнинг давлат буюртмаси параметрлари тўғрисида”ги ПҚ-4359-сонли қарори ижроси тўғрисида қабул комиссияси масъул котиби Р.Зулунов ахборот берди.

ТАТУ Фарғона филиалида 2019/2020 ўқув йили қабул жараёнида қуйидаги ишлар амалга оширилди:

* 2019/2020 ўқув йили қабул комиссияси таркиби тажрибали, ҳалол, масъулиятли профессор-ўқитувчи ва ходимлардан шакллантирилди ҳамда қабул комиссиясининг тасдиқланган таркибининг ҳар бир аъзосига юклатилган вазифалар талаб даражада бажарилиши тушунтирилиб, йўриқномалар берилди;
* Қабул комиссияси фаолият кўрсатадиган жойлар жорий йилнинг 15 июнига қадар қабулга оид меъёрий ҳужжатлар, статистик маълумотлар, янгиланган касбга йўналтирувчи тарғибот-ташвиқот лавҳалари, маслаҳатлар жадвали, эълонлар ва бошқа зарур маълумотлар билан жихозланди;
* Филиал раҳбариятининг абитуриентлар ва уларнинг ота-оналарини қабул қилиш, уларнинг мурожаатларини ўрнатилган тартибда рўйҳатга олиш ва ижроси устидан назорат қилиш, белгиланган муддатларда жавоблар йўллаш жараёнига бўлган масъулияти кучайтирилиб, фуқаролар қабули жой, кун ва соатлари аниқ кўрсатилган жадвалга қатъий риоя этган ҳолда ўтказилди;
* Абитуриентлардан ҳужжатларни қабул қилиш даврида филиал худуди ва қабул комиссияси фаолият кўрсатаётган жойларда абитуриентлар ва уларнинг ота-оналарига ҳордиқ чиқаришлари учун қулай шарт-шароитлар яратилди;
* Абитуриентлар, уларнинг ота-оналари билан бевосита мулоқот қилган ҳолда уларда юзага келган турли саволлар бўйича тушунтириш ва маслаҳатлар беришни кўзда тутиб, филиал қабул комиссияси ҳузурида Ахборот-маслаҳат маркази ва алоқа маркази (call-center) ташкил этилди.
* Ахборот-маслаҳат марказининг алоҳида бириктирилган телефон рақами орқали абитуриентлардан тушадиган саволлар, шунингдек, ижтимоий тармоқларнинг оммавий гуруҳларида берилаётган саволлар, кўтарилган муаммоларни жойида ўрганиб, тегишли чоралар кўрилди ва тушунтиришлар бериб борилди;
* Абитуриентларнинг ҳужжатларини қайддан ўтказиш 1та бинода, 11та компьютерда 11та операторлар томонидан амалга оширилди. Маслаҳат хонасида 10та компьютер ва 10та маслаҳатчи ҳизмат кўрсатди. Ахборот марказида 4та колл-центр ходимлари саволларга жавоб бериб турди.

ТАТУ Фарғона филиали 2019-2020 ўқув йилида бакалавриат таълим йўналишларига қабул килинган абитуриентлар контингенти бўйича маълумот:

|  |  |  |  |
| --- | --- | --- | --- |
| **№** | Олий таълим муассасаси номи, таълим тури | жами қабул | қабул қилинди |
| давлат гранти асосида | тўлов контракт асосида |
| жами | шу жумладан | жами | шу жумладан |
| ўзбек | рус | ўзбек | рус |
| 1 | ТАТУ Фарғона филиали | 435 | 82 | 61 | 21 | 353 | 260 | 93 |
| 2 | Кундузги | 355 | 81 | 61 | 20 | 274 | 206 | 68 |
| 3 | Сиртқи | 80 | 1 |  | 1 | 79 | 54 | 25 |

Ушбу масалага бош хисобчи М.Юнусалиева, юрист Р.Сулаймоновлар фикр-мулохаза билдирдилар**.**

**Иккинчи масала юзасидан** Ў ва ТИБ ишлар бўйича директор ўринбосари И.Тожибоев сўзга чиқиб, ОЎМТВнинг 2019 йил 29 августдаги 2-сонли Ҳайъат қарорларининг филиалдаги ижроси тўғрисида ахборот берди.

ОЎМТВнинг 2019 йил 29 августдаги 2-сонли Ҳайъат қарорларининг филиалдаги ижросини таъминлаш мақсадида флиалнинг 2019 йил 12 сентябрдаги 566, 570, 571, 572, 573, 574, 575, 576-сонли буйруқлари чиқарилди. Ушбу буйруқларда Ҳайъат қарорларининг филиалдаги ижросини таъминлаш мақсадида тегишлилиги бўйича директор ўринбосарлари, бўлим бошлиқлари, факультет деканлари ҳамда кафедра мудирларига вазифалар юклатилди.
Жумладан, “Талаба ва ўқувчи-ёшларни Ватанга муҳаббат ва садоқат руҳида тарбиялаш ва уларда ватанпарварлик ҳиссини камол топтириш масалалари тўғрисида”ги 2/1-сон Ҳайъат қарори ижросини таъминлаш максадида Ўқув ва тарбиявий ишлар бўйича директор уринбосари (И.Тожибоев), факультет деканлари, кафедра мудирлари ва Ёшлар билан ишлаш маънавият ва маърифат бўлими бошлиғи (А.Раимов)ларга:

* ҳар чорак якунида талабалар ўртасида социологик сўровнома ўтказиб, маънавий-аҳлоқий йўналишдаги тадбирларнинг натижаси, бу тадбир қандай даражада фойдали бўлганини аниқлаб ва қанчалик зарур эканлиги тўғрисида уларнинг фикрини ўрганиб, натижалар асосида янги режалар тузиш ва тадбирларнинг самарадорлигини ошириш чораларини қўриш;
* ўқув-тарбия жараёнини социологик ўрганиш ва психологик таҳлил қилиш гуруҳини 2019 йил 20 сентябрга қадар ташкил этиш;

“Олий ва ўрта маҳсус, касб-ҳунар таълим тизимида коррупциянинг олдини олиш ва бу каби салбий ҳолатларни бартараф этиш чораларини кўриш тўғрисида” 2/2-сон Ҳайъат қарори ижросини таъминлаш мақсадида директор ўринбосарлари (И.Тожибоев, Ф.Мулайдинов), факультет деканлари (З.Хамрақулов, Б.Толипов), бўлим бошлиқлари (М.Тешабоев, Ш.Умаров, А.Райимов, Д.Таджибаева), академик лицей директори (И.Мамажонов), хуқуқшунос (Р.Сулаймонов)ларга 2019/2020 ўқув йилидан бошлаб:

* ўқув жараёнини режалаштириш, талаба ва ўқувчилар давомати, ўзлаштириш назорати, битирув (диплом) иши ҳимоялари ва имтихонларини компьютерлаштириш чораларини кўриш;
* талаба ва ўқувчилар ўртасида социологик сўровномаларни (жумладан, таълим сифати, ўқитувчилар салоҳияти, коррупцион холатлар ва бошқалар) ҳар семестрда ўтказиб бориш;
* филиал ва академик лицей жамоасини тажрибали, халол ва виждонли, масъулиятли ўқитувчилардан шакллантириш ҳамда савияси паст, таъмагарликка мойил педагогларни четлаштириш бўйича таклифлар киритиш;
* филиал ва академик лицейда ўқув-тарбия жараёнини социологик ўрганиш ва психологик таҳлил қилиш гуруҳини ташкил этиш;
* коррупциянинг олдини олишга қаратилган барча зарур чоралар кўриб бориш.

“Олий таълим муассасаларида янги 2019/2020 ўқув йили учун тайёргарлик ҳолати тўғрисида” 2/3-сон Ҳайъат қарори ижросини таъминлаш мақсадида янги 2019/2020 ўқув йилига тайёргарлик ҳолатини ўрганиш натижасида аниқланган камчиликларни бартараф этиш мақсадида қисқа муддат ичида қуйидаги ишларни амалга ошириш:

* филиалда ўқув жараёнини меъёрий, ўқув-услубий ҳужжатлар ва ўқув адабиётлари билан тўлиқ таъминлаш мақсадида таянч ТАТУ билан самарали ҳамкорликни йўлга қўйиш (Муддат: доимий; Масъуллар: И.Тожибоев, Ш.Умаров, Х.Арипжанова, кафедра мудирлари);
* профессор-ўқитувчиларнинг илмий-педагогик, ўқув-услубий ва касбий тайёргарлигини яхшилаш ҳамда йиллик шахсий иш режасини сифатли бажариши бўйича ишлаб чиқилган чора-тадбирларни амалга ошириш (Муддат: доимий; Масъуллар: И.Тожибоев, Ф.Мулайдинов, кафедра мудирлари);
* Ахборот-ресурс марказини электрон-кутубхона тизимига ўтказиш, ҳорижий адабиётлар билан тўлдириш, маъруза залларини интернет тармоғига улаш, дарс жараёнини онлайн трансляцияси ва видео-архивлашни жорий этиш орқали дарсларни онлайн назорат қилиш тизимини жорий этиш (Муддат: доимий; Масъуллар: И.Тожибоев, Ф.Мулайдинов, Х.Арипжанова, кафедра мудирлари);
* филиалда Бешта ташаббус доирасида белгиланган тадбирларни амалга ошириш учун санъат ва мусиқа тўгараги, фитнес, ахборот технологиялари ва интернет, кутубхона ва ёшлар маънавиятини ошириш хоналарини ташкил этиш (Муддат: доимий; Масъуллар: Х.Абдурахмонова, Б.Толипов, А.Райимов);
* талаба-ёшларнинг спорт билан шуғулланишлари ҳамда жисмоний чиниқишлари учун спорт комплексларини моддий томондан қўшимча таъминлаш (Муддат: доимий; Масъуллар: Х.Абдурахмонов, Х.Араббоев).

“Ўзбекистон Республикаси Президентининг 2017 йил 20 апрелдаги ПҚ-2909-сон ва 2018 йил 5 июндаги ПҚ-3775-сон қарорларининг Қорақалпоғистон Республикаси, Навоий, Фарғона, Андижон, Жиззах вилоятлари ва Тошкент шаҳри олий таълим муассасаларидаги ижроси тўғрисида” 2/4-сон Ҳайъат қарори ижросини таъминлаш мақсадида Ўқув ва тарбиявий ишлар буйича директор ўринбосари (И.Тожибоев), Ёшлар билан ишлаш, маънавият ва маърифат бўлими бошлиғи (А.Райимов) ҳамда кафедра мудирларига:

* ўқитиладиган фанлардан янги авлод ўқув адабиётлари билан тўлиқ таъминлаш чораларини кўриш (муддат: доимий);
* “Ахборот ва мураббийлик соатлари”ни вазирлик томонидан тасдиқланган намунавий режа ва тақдим қилинган материаллар асосида ўтказилишини қатъий назоратга олиш (муддат: доимий).

Илмий ишлар ва инновациялар бўйича директор ўринбосари (Ф.Мулайдинов)га Ўзбекистон Республикаси Олий ва ўрта маҳсус таълим вазирлигининг 2019 йил 29 августдаги 2/4-сонли Ҳайъат қарорида келтирилган камчиликларни бартараф этиш ҳамда уларнинг келажакда такрорланмаслиги учун чора-тадбирлар ишлаб чиқиш (Муддат: 1 ҳафта);

Мониторинг ва ички назорат бўлими бошлиғи (Д.Таджибаева)га юзаки ёндашувга йўл қўйган ходимларга нисбатан кўрилган тегишли чоралар тўғрисидаги маълумотларни Олий таълимни ривожлантириш Дастури мониторинги бўлимига 10 кун муддат ичида тақдим этиш;

“Вазирликнинг марказий аппаратида 2019 йилнинг биринчи ярим йиллигида Ўзбекистон Республикаси Вазирлар Маҳкамасига киритилган норматив-хуқуқий ҳужжатларнинг лойихалари тахлили натижалари ҳамда олий таълим муассасаларида ижро интизоми ҳолати тўғрисида” 2/5-сон Ҳайъат қарори ижросиии таъминлаш мақсадида Ўқув ва тарбиявий ишлар бўйича директор ўринбосари (И.Тожибоев), Мониторинг ва ички назорат бўлими бошлиғи (Д.Таджибаева), Девонхона мудири (И. Исмонов)ларга:

* + икки ҳафта муддатда ижро интизомини мустаҳкамлаш ва назорат қилиш тизимини кучайтиришга қаратилган аниқ чора-тадбирлари ишлаб чиқиш;
	+ мунтазам равишда ҳужжатлар билан ишлашда, иш юритиш ҳамда ижро назоратини ташкил этишда йул қўйилган хато ва камчиликлар юзасидан танқидий муҳокама қилиб бориш ва уларни бартараф этиш бўйича чора- тадбирларни белгилаш.

“Вазирлик тасарруфидаги олий таълим ва илмий-тадқиқот муассасаларида олий ўқув юртидан кейинги таълим иҳтисосликлари бўйича илмий ва илмий-педагог кадрлар тайёрлашга рухсат бериш тўғрисида” 2/6-сон Ҳайъат қарори ижросини таъминлаш мақсадида Илмий тадқиқотлар, инновациялар ва илмий педагогик кадрлар тайёрлаш бўлими бошлиғи Б.Абдуллаевга олий ўқув юртидан кейинги таълим иҳтисосликлари бўйича қабул қилинган докторант ва мустақил изланувчилар фаолиятини “Олий ўқув юртидан кейинги таълимга қўйилган Давлат талаблари” ва “Олий ўқув юртидан кейинги таълим тўғрисидаги Низом” талаблари асосида ташкил этиш, докторлик диссертацияларини ўз муддатида ҳимоя қилиниши юзасидан тегишли чора-тадбирларни амалга ошириш;

“Вазирликнинг 2019 йил биринчи ярмида қабул қилинган Ҳайъат қарорларини олий таълим муассасаларида бажарилиши тўғрисида”ги 2/7-сон Ҳайъат қарори ижросини таъминлаш мақсадида директор ўринбосарлари (И.Тожибоев, Ф.Мулайдинов), филиал Кенгаши котиби (М.Мирзаев)ларга мазкур Ҳайъат қарорлари филиал Кенгашида танқидий кўриб чиқиш, муҳокама қилиш ва кўрсатиб ўтилган камчиликларга йўл қўйган ходимларга нисбатан қонунчиликда белгиланган тартибда чора кўриш;

Мониторинг ва ички назорат бўлими бошлиги (Д.Таджибоева)га амалга оширилган ишлар бўйича ҳисобот тайёрлаб, бир ҳафта муддат ичида вазирликка тақдим этиш вазифаси юклатилди.

Директор ўринбосарлари, факультет деканлари, бўлим бошлиқлари ва кафедра мудирларига:

Ҳайъат қарорлари ижроси бўйича тақдим этилаётган маълумотда сурункали равишда топшириқ бандлари ёки филиал ички бўйруғини ҳисоботнинг ижро ҳолатига кўчириб қўйиш ва умумий, мавхум гаплар билан тўлдириш ҳолларига чек қўйиш ҳамда бажарилган ишлар хронологик тартибда аниқ фактларга асосланиб ёзилишини таъминлаш;

Филиалда Ички назорат ва мониторинг бўлими бошлиғи лавозимидаги кадрлар қисқа муддатда янгиланиши натижасида ҳисоботлар талаб даражасида эмаслиги ва кечикиб тақдим этилиш ҳолатлари юз бермаслиги учун филиал Ички назорат ва мониторинг бўлими бошлиғи лавозимига шаҳсий жавобгарлик юклатилди.

Йиғилиш раиси А.Расулов ушбу масалага фикр билдириб, юқоридаги топшириқлар бажарилиши бўйича доимий ахборот бериб бориш кераклигини таъкидлади.

**Учинчи масала юзасидан** директор ўринбосари И.Тожибоев сўзга чиқиб, филиалда жисмоний ва юридик шахсларнинг ёзма-оғзаки мурожаатлари билан ишлаш ҳамда ижро назорати ҳақида тўхталиб ўтди. Муҳаммад ал-Хоразмий номидаги Тошкент ахборот технологиялари университети Фарғона филиалида 2019 йилиинг январь-сентябрь ойлари давомида жисмоний ва юридик шаҳсларнииг ёзма ва оғзаки мурожаатлари бўйича амалга оширилган ишлар ва вазифалар белгиланган йўриқнома асосида амалга оширилмокда.

Амалга оширилган ишлар ҳисобот шаклида белгиланган тартибда юқори ташкилотларга ўз вақтида тақдим этилган.

Филиалда жисмоний ва юридик шахсларни қабул қилиш хонаси ажратилган. Хона барча жиҳозлар билан жиҳозланган. Бинонинг кириш жойи ва фуқароларни қабул қилиш хонаси олдида жисмоний ва юридик шахсларни қабул қилиш жадвали илиб қўйилган.

Жисмоний ва юридик шахсларнииг ёзма ва оғзаки мурожаатлари ҳар ҳафтада филиалнииг Бошқарув йиғилишида муҳокама этилиб, маълумотлар ўз вақтида, қонун талабларига мувофиқ равишда кўриб чиқиш ишлари меъёр даражасида ташкил этилган.

Филиал раҳбарлари томонидан мурожаатларни кўриб чиқишда масъулиятсизлик ва юзакичиликка йўл қўйиш ҳолатлари мавжуд эмас.

Муҳаммад ал-Хоразмий номидаги Тошкент ахборот технологиялари университети Фарғона филиалига 2019 йилиинг январь-сентябрь ойларида жами 79та мурожаатлар келиб тушган. Мазкур мурожаатлар мазмун-мохиятига кўра асосан:

* Виртуал қабулхона орқали келган мурожаатлар сони - 2та;
* Виртуал қабулхонадан ташқари оғзаки мурожаатлар бўйича-79та, электрон почта орқали эса 1та мурожаат қабул қилинган.
* Жумладан, виртуал қабулхона орқали келган мурожаатлар:
* Қабул комиссиясинииг қабул турлари бўйича – 1та;
* ТАТУ талабаси бўлган укасига чин етим бўлганлиги сабаб, ижтимоий ёрдам сўраш масаласида- 1та.

Ҳозирги кунга қадар филиал раҳбарлари томомидан жисмоний ва юридик шахсларни қабул қилиш жадвали асосида 79та мурожаатлар қабул қилиниб, уларга ўз вақтида жавоблар берилган. Қайд этиш журналида фуқароларнинг мурожаатлари мавзуси қисқача мазмуни акс эттирилган.

Филиал директори томонидан 31та, директорнинг Илмий ишлар ва инновациялар бўйича директор ўринбосарига 20та, директориинг Ўкув ва тарбиявий ишлар бўйича директор ўринбосарига 11та жисмоний ва юридик шахсларнинг ёзма ва оғзаки мурожаатлари келиб тушган. Филиал раҳбарлари томонидан оғзаки мурожаатлар бўйича ўз вақгида кониқарли жавоблар ва керакли кўрсатмалар бериш ишлари амалга оширилган. Жисмоний ва юридик шахслар томонидан қайта мурожаат этиш ҳолатлари қайд этилмаган.

Филиалда 2019 йилнинг январь-сентябрь ойлари давомида мурожаатларни кўриб чиқишда камчилик ва қонун бузилиш ҳолатларига йўл қўйган маъсул ходимлар мавжуд эмас.

Филиалда 2019 йилнинг январь-сентябрь ойлари давомида идора тизимида мурожаатлар билан ишлаш тизимини яхшилаш, тизимли муаммоларни хал этиш бўйича 2та семинар ва ўқув машгулотларга қатнашилган.

Муҳаммад ал-Хоразмий номидаги Тошкент ахборот технологиялари университети Фарғона филиали томонидан 2019 йилнинг январь-сентябрь ойларида мурожаатлар кўриб чиқилиши натижаларини ОАВда ёритиш ва жамоатчилик билан ишлаш бўйича ишлар амалга оширилмаган.

Ушбу масалага фикр билдирган М.Мирзаев фуқароларни қабул қилиш хонасида совутиш-иситиш тизими яхши эмаслигини кўрсатиб ўтди.

**Тўртинчи масала юзасидан** директор ўринбосари Ф.Мулайдинов сўзға чиқиб ахборот берди.

Филиалда иқтидорли талабалар билан ишлаш, уларни излаб топиш, уларни рағбатлантириш ишлари билан Иқтидорли талабаларни илмий-тадқикот фаолиятини ташкил этиш бўлими шуғулланиб келмоқда. 2019/2020 ўқув йилида иқтидорли талабалар билан ишлашни ташкил этиш бўйича "Муҳаммад ал-Хоразмий номидаги Тошкент ахборот технологиялари университети Фарғона филиали университетинннг иқтидорли талабаларнининг илмий-тадқиқот ишларини ташкил этиш бўлими йиллик режаси” (илова қилинади) тасдиқланган бўлиб, бугунги кунда режа бўйича ишлар амалга ошириб келинмоқда.

Ўзбекистон Республикаси Олий ва ўрта маҳсус таълим вазирлигининг 2019 йил 20 сентябрдаги 840-сонли бўйруғига кўра 2019/2020 ўқув йили учун 29та ОТМдан 61 нафар иқтидорли талаба Беруний давлат стипендияси соҳиби бўлди. Шулардан 1 нафари филианинг 4-босқич талабаси Турғунов Баходиржон Хамдамжон ўғлидир.

Шунингдек, 2019 йил 25-27 сентябрь кунлари филиалда ICT WEEK - ахборот-коммуникация технологиялари ҳафталиги бўлиб ўтди. Унда филиал иқтидорли талабалари ва профессор-ўқитувчилари томонидан ишлаб чиқилган илмий-техник ишланмалар. дастурий махсулотлар ҳафталик мехмонларига такдим этилди. Ҳафталикда фаол иштироки учун филиал жамоаси Ўэбекистон Республикаси Ахборот технологиялари ва коммуникацияларини ривожлантириш вазирлиги Фаҳрий ёрлиғи билан тақдирланди.

Ушбу масалага фикр-мулохаза билдирган И.Тожибоев иқтидорли талабалар билан шуғулланишга кўпроқ декан ўринбосарлари масъул эканлиги таъкидланди.

**Бешинчи масала юзасидан** КУҚ раиси И.Рустамов аборот берди.

“1 октябрь - Ўқитувчилар ва мураббийлар куни" муносабати билан Фарғона вилояти ҳокимлиги томонидан Ислом Каримов номидаги санъат саройида ташкил этилган тантанали байрам йиғилишида филиалимиздан 7 нафар профессор-ўқитувчилар иштирок этишди ва вилоят ҳокимлиги томонидан Фаҳрий ёрлиқ ва пул мукофотлари билан тақдирланишди.

ТАТУ Фарғона филиалида "1 октябрь - Ўқитувчилар ва мураббийлар куни” муносабати билан кўп йиллик самарали меҳнати, ёш авлодни тарбиялашдаги меҳнатларини инобатга олиб, профессор-ўқитувчилар орасидан 16 кишига ташаккурнома берилди. 30 ноябрь куни Фарғона шаҳридаги “Лаби Ховуз” мажмуасида профессор-ўқитувчилар ва ходимларга байрам дастурхони тортилди. Ушбу дастурхонни тайёрлаш учун филиал Касаба уюшмаси томонидан 5 500 000 сўм маблағ ажратилди.

1. **Турли масалалар:**
2. ***Коррупцияга қарши кураш бўйича доимий семинарлар ташкил қилиш ҳақида филиал юристи Р.Сулаймонов сўзга чиқиб,*** Олий ўқув юртларида коррупцияга қарши курашиш бўйича Республика Президентининг, Вазирлар Махкамасининг, Адлия Вазирлиги ҳамда махаллий ҳуқуқ органлари томонидан чиқарилган Фармон, қарор, буйруқлар мазмуни билан таништириб ўтди. Р.Сулаймонов филиалда коррупцияга қарши кураш бўйича доимий семинарлар ташкил қилиш чора-тадбирлар режаси мазмуни билан йиғилганларни таништириб ўтди ҳамда бу борада филиал професор-ўқитувчиларига ва ишчи ҳодимларига доимий маслаҳатлар бериб бориш таклифини ўртага ташлади.

Доцентлар С.Абдурахмонов, А.Қўлдошев, бош ҳисобчи М.Юнусалиева филиал юристининг таклифини маъқулладилар.

**2.** ***Ижро интизоми ҳақида йиғилиш раиси А.Расулов ахборот берди:*** Жорий йилнинг 23.09.2019. йил кунидан 28.09.2019. йил кунига қадар филиалга юқори ташкилотлардан ва идоралардан келиб тушган ҳужжатлар жами 91 тани ташкил этди. Шу жумладан, ОЎМТВ дан жами 50та ҳужжат, булардан - 13та буйруқ, 35та хат, ТАТУ дан жами 30та буйруқ, Фарғона вилоят ҳокимлигидан 11та хат кирим қилинган.

2019 йил 23 сентябрь кунидан 2019 йил 28 сентябрь кунига қадар Ўзбекистон Республикаси Президентининг виртуал қабулхонасидан мурожаат келиб тушмади.

ОЎМТВ томонидан келган 13та буйруққа 13та ички буйруқ ишлаб чиқилди.
 Масъуллар:

Ўқув ва тарбиявий ишлар бўйича директор ўринбосари И.Тожибоевга ОЎМТВ томонидан келган 35 қ/қ, 835, 845, 834, 846, 836, 849, 837, 848, 850, 43қ/қ, 45қ/қ,-сонли буйруқлар ижроси зиммасига юклатилган ва ОЎМТВ буйруқлар ижросини таъминлаш мақсадида буйруқлар лойихаси ишлаб чиқилди ва 590, 592, 593, 594, 595, 596, 597, 598, 599, 600, 601, 602 сонли ички буйруқлар тайёрланди.

Илмий ишлар ва инновациялар бўйича директор ўринбосари Ф.Мулайдиновга ОЎМТВ томонидан келган 32қ/қ-сонли қўшма-қарор ижроси зиммасига юклатилган ва ОЎМТВ буйруқлар ижросини таъминлаш мақсадида буйруқлар лойихаси ишлаб чиқилди, 591-сонли ички буйруқлар тайёрланди.

Келган ҳужжатлардан филиалнинг ўқув жараёнига оидлари:

* 2019 йил 20 сентябрдаги 846-сонли буйруғи 2018/2019 ўкув йилидаги битирувчиларни якуний бандлик (ишга жойлашиш) мониторингини ўтказиш тўғрисида. (масъул И.Тожибоев);
* 2019 йил 20 сентябрдаги 848-сонли буйруғи – Фаолияти тугатилаётган академик лицейлар бино ва иншоотларини тегишли худуди ва мол-мулки билан бирга олий таълим муассасалари балансига ўтказилиши тўғрисида. (масъул Х.Абдурахмонов);
* 2019 йил 27 сентябрдаги 865-сонли буйруғи – Олий таълим тизимида коррупцияга қарши курашишни такомиллаштириш ва “Коррупциясиз соха” лойихасини амалга ошириш тўғрисида. (масъул И. Тожибоев).

**3*.*** ***2019 йил 23 сентябрдаги “Олий таълим муассасалари раҳбар ва педагог кадрларининг малакасини ошириш тизимини янада такомиллаштириш бўйича қўшимча чора-тадбирлар тўғрисида”ги 797-сонли қарори билан тасдиқланган Низом билан таништириш***.

Ушбу масала юзасидан Ўқув-услубий бўлим бошлиғи Ш.Умаров сўзга чиқиб, Ўзбекистон Республикаси Президентининг 2019 йил 27 августдаги «Олий таълим муассасалари раҳбар ва педагог кадрларининг узлуксиз малакасини ошириш тизимини жорий этиш тўғрисида»ги ПФ-5789-сон Фармони билан йиғилганларни таништирди. Ўзбекистон Республикаси Вазирлар Маҳкамасининг 2019 йил 23 сентябрдаги “Олий таълим муассасалари раҳбар ва педагог кадрларининг малакасини ошириш тизимини янада такомиллаштириш бўйича қўшимча чора-тадбирлар тўғрисида”ги 797-сонли қарори ўқиб эшиттирилди. Ушбу қарор билан тасдиқланган “Олий таълим муассасалари раҳбар ва педагог кадрларининг узлуксиз малакасини ошириш жараёнларини ташкил этиш тартиби тўғрисида”ги Низом билан таништирилди.

Малака оширишнинг 3та: масофавий малака ошириш, мустақил малака ошириш, муқобил малака ошириш шакллари мазмун-мақсади очиб берилди, қайта тайёрлаш ва малака ошириш курсларидан ўтиш тартиби, ўқув жараёни, аттестациядан ўтказиш тартиб-қоидалари айтиб ўтилди, олий таълим муассасалари, олий таълим муассасаси раҳбар ва педагог кадрлари вазифалари тушунтирилди.

Ш.Умаров сўз охирида Ўзбекистон Республикаси Олий ва ўрта махсус таълим вазирлигининг 2018 йил 24 декабрдаги “2019 йилда ўтказиладиган олий таълим муассасалари, академик лицей раҳбар ва педагог кадрларини қайта тайёрлаш ва малакасини ошириш, шунингдек, халқ таълими муассасаларининг чет тили методистларини малакасини ошириш курслари режаси ҳамда тингловчилар контингентини тасдиқлаш тўғрисида”ги 1056-сонли буйруғига ўзгартиришлар киритилганини айтиб ўтиб, юқоридаги Низомнинг 35-банди учинчи сўзбошига кўра Ахборот технологиялари кафедраси ассистенти Д.Сотволдиева уч ёшга тўлмаган ёш боласи бўлгани учун, Гуманитар фанлар ва хорижий тиллар кафедраси профессори М.Бўтабоев пенсия ёшида бўлганлиги учун масофадан ўқитиш шаклида малака оширишга тавсия этди.

**4*. Педагог-ходимлар таркиби танлови.***

Ушбу масала юзасидан филиал Кенгаши котиби М.Мирзаев ахборот берди: “Фарғона ҳақиқати” газетасининг 2019 йил 14 август 63-сонида филиал кафедраларида бўшаб қолган лавозимларга танлов эълон қилинган бўлиб, ушбу эълон асосида 16та ҳужжат, белгиланган муддатда ҳамда амалдаги талаблар асосида йиғилиб, бизга топширилди.

Улар қуйидагилар:

1. Катта ўқитувчи лавозимига**:**
2. Қурбонов Нодир – филиалнинг ГФ ва ХТ кафедрасидан;
3. Ғофурова Нодира – ФарДУ катта ўқитувчиси;
4. Ташланова Нигора – филиалнинг ГФ ва ХТ кафедрасидан;
5. Умарова Дилмура – ФарПИ катта ўқитувчиси;
6. Ассистент-ўқитувчи лавозимига:
7. Абдулхамидов Азиз – филиалнинг АТ кафедрасидан;
8. Жўраев Вохид – ФарДУ ўқитувчиси;
9. Каримов Сардор – филиалнинг АТ кафедрасидан;
10. Холматов Абдурашид – ФарПИ ўқитувчиси;
11. Тиловолдиев Азиз – филиалнинг ДИ кафедрасидан;
12. Улиқов Шукурулло – ФарДУ ўқитувчиси;
13. Хошимов Баходир – филиалнинг ДИ кафедрасидан;
14. Отахонов Алишер – ФарДУ ўқитувчиси;
15. Далибеков Лочин – филиалнинг ТИ кафедрасидан;
16. Иброхимов Жасурбек – ФарПИ ўқитувчиси;
17. Таджибаева Адила – филиалнинг ГФ ва ХТ кафедрасидан;
18. Хамдамова Севара – ФарПИ ўқитувчиси.

М.Мирзаев педагог-ходимларнинг танлов асосида ишга қабул қилиш бўйича Маслаҳат Кенгашининг 2019 йил 28 сентябрдаги йиғилишида танлов учун топширилган ҳужжатлар, номзодларнинг иқтидори ҳар томонлама ўрганилиб, баъзи эътирозлар, таклифлар асосида 16 номзоднинг барчаси танловда иштирок этишга тавсия қилинганлиги ҳақида ҳам ахборот берди

М.Мирзаев Кенгаш аъзоларини номзодларнинг ҳужжатлари билан таништириб ўтди, таклиф қилинган номзодлар билан савол-жавоблар қилинди ҳамда Кенгаш аъзолари фамилияси келтирилган номзодларни танловда иштирок этишига бир овоздан рози бўлдилар.

Таклифлар асосида, директорнинг ИИИБ ўринбосари Ф.Мулайдинов, Хотин-қизлар қўмитаси раисаси Ш.Ғаниева ва Компьютер тизимлари кафедраси мудири М.Джалиловлардан иборат саноқ комиссияси сайланди. Саноқ комиссияси танлов жараёнини ўтказди ва натижаларни маълум қилди.

5***.* Доцентлик унвонини олиш учун Ўзбекистон Республикаси Олий Аттестация Комиссиясига ҳужжатлар тавсия этиш тўғрисида.**

Ушбу масала юзасидан сўзга чиққан филиал Кенгаши котиби М.Мирзаев доцентлик илмий унвонини олиш учун Ўзбекистон Республикаси Олий Аттестация Комиссиясига филиалнинг Ўқув ва тарбиявий ишлар бўйича директор ўринбосари, “Ахборот технологиялари” кафедраси доценти вазифасини бажарувчи Тожибоев Иброхимжон Тожалиевич томонидан тайёрланган ҳужжатлар тўплами мазмун-мундарижаси билан Кенгаш аьзоларини таништириб ўтди.

М.Мирзаев илмий унвонга даъвогарнинг сўнгги уч йилда илмий тадқиқот ва ўқув ишларида сезиларли натижаларга эришгани, 19та катта-кичик илмий ишларни нашр қилгани, хусусан, ОАК эътироф этган журналларда 2та, Scopus маълумотлар базасига кирган журналларда 2та, Республикадаги ва хорижий олий таълим муассасаларининг журналларида 6та, Республика ва хорижий илмий-амалий конференциялар тўпламларида 7та тезислари, 2та ўқув-услубий қўлланма чоп эттиргани, ҳамда И.Т.Тожибоев томонидан 2019-2020 йилларга мўлжалланган “Замонавий микропроцессор жихозлари асосида аэропортларда қушларни қўрқитиб хайдовчи ва мониторинг қилувчи автоматлаштирилган тизимни ишлаб чиқиш” мавзусидаги 429 “У” сонли илмий-техник шартномасида иштирок этаётгани, Ўзбекистон Республикаси Инновацион ривожланиш вазирлигининг 2019-2020 йилларга мўлжалланган мақсадли амалий илмий – техникавий лойиҳалар дастурига “Аэропортларда қушларни қўрқитиб хайдовчи ва парвозини мониторинг қилувчи автоматлаштирилган тизимни ишлаб чиқиш” мавзусидаги амалий илмий-техникавий лойиҳаси юборилганлиги ҳақида ахборот берди.

Кенгаш котиби И.Тожибоев томонидан тайёрланган ҳужжатлар жилди Ўзбекистон Республикаси ОАКнинг амалдаги талабларига тўла жавоб беришини таъкидлади.

Ушбу масалага фикр билдирган филиал Бошланғич касаба уюшмаси раиси И.Рустамов, Ахборот технологиялари кафедраси мудири А.Абдуқодиров, Компьютер тизимлари кафедраси мудири М.Джалилов, Ахборот хавфсизлиги кафедраси мудири О.Қўлдошовлар И.Тожибоев ҳозирги кунда ахборот коммуникация технологиялари соҳасида илмий, услубий ишлар олиб бораётганлигини, унинг натижасида ОАК эътироф этган журналларда, Scopus маълумотлар базасига кирган журналларда фаол илмий натижаларини эълон қилиб бораётганлиги, иқтидорли талабалар билан мунтазам шуғулланиб, бунинг натижасида сўнгги уч йилда 2 нафар иқтидорли талабаси Ўзбекистон Республикаси Беруний номли Давлат стипендияси соҳиби, 2 нафар талабаси Муҳаммад ал-Хоразмий номидаги стипендия соҳиби, 1 нафар талабаси Ўзбекистон Республикаси Ахборот технологиялари ва коммуникацияларини ривожлантириш вазирлигининг стипендияси соҳиби бўлишганлигини эътиборга олиб, И.Тожибоевни доцентлик унвонини олиш учун номзодини қўйишга асос бўла олишини таъкидладилар ва ҳужжатларини ОАКга юбориши бўйича тавсия бериш таклифини киритдилар.

Ушбу таклиф Кенгаш аъзолари томонидан бир овоздан қўллаб- қувватланди ҳамда номзоднинг исми-фамилияси тавсия учун яширин овоз бериш бюллетенига киритилди. Шундан сўнг Ф.Мулайдинов, М.Джалилов, Ш.Ғаниевалардан иборат саноқ комиссияси яширин овоз бериш жараёнини ўтказдилар. Натижа: 20та “ҳа”, бетараф ва қаршилар бўлмади.

Юқоридагилардан келиб чиқиб филиал Кенгаши

**к а р о р қ и л а д и :**

1. 1.2019-2020 йилига ўқишга қабул қилиш бўйича масъул котиб
 Р.Зулуновнинг ахбороти маълумот учун қабул қилинсин ҳамда бу
 борадаги ишлар қониқарли деб топилсин.

 2.Ўқишга янги қабул қилинган талабалар билан ишлаш ЎзР
 Президентининг 2019.17.06. санали ПҚ-4359 сонли қарори
 талаблари асосида олиб борилиши таъминлансин.

 Масъуллар: факультет деканлари, масъул котиб.

1. 1.И.Тожибоевнинг ахбороти маълумот учун қабул қилинсин.

 2.Мониторинг ва ички назорат бўлими бошлиғига амалга оширилган

 ишлар бўйича ҳисобот тайёрлаб, бир ҳафта муддат ичида

 вазирликка тавдим этиш вазифаси юклатилсин.

 3.Директор ўринбосарлари, факультет деканлари, бўлим бошлиқлари
 ва кафедра мудирларига:

* Ҳайъат қарорлари ижроси бўйича тақдим этилаётган маълумотда сурункали равишда топшириқ бандлари ёки филиал ички буйруғи ҳисоботининг ижро ҳолатига кўчириб қўйиш ва умумий, мавҳум гаплар билан тўлдириш ҳолларига чек қўйиш ҳамда бажарилган ишлар хронологик тартибда, аниқ фактларга асосланиб ёзилиши таъминлансин;
* Филиалда Ички назорат ва мониторинг бўлими бошлиғи лавозимидаги кадрлар қисқа муддатда янгиланиши натижасида ҳисоботлар талаб даражасида эмаслиги ва кечикиб тақдим этилиш ҳолатлари юз бермаслиги учун филиал Ички назорат ва мониторинг бўлими бошлиғи лавозимига шахсий жавобгарлик юклатилсин.

 4.Мазкур қарор ижросини ўз зиммамда қолдираман.

1. 1.И.Тожибоевнинг жисмоний ва юридик шахсларнинг ёзма-оғзаки
 мурожаатлари билан ишлаш ҳамда ижро назорати ҳақидаги
 ахбороти маълумот учун қабул қилинсин.

 2.Жисмоний ва юридик шахсларнинг ёзма-оғзаки мурожаатлари
 билан ишлаш ҳамда ижро назоратини доимий олиб бориш
 Девонхона ва Ички назорат ва мониторинг ҳодимларига
 юклатилсин.

 3.Ушбу жараённи доимий назорати И.Тожибоев зиммасига
 юклатилсин.

1. 1.Ф.Мулайдиновнинг 2019/2020 ўқув йилида иқтидорли талабалар
 билан ишлашни ташкил этиш тўғрисидаги ахбороти маълумот
 учун қабул қилинсин.

 2.Филиал иқтидорли талабалари билан ишлаш жараёнига кафедра
 мудирлари тўлақонли жалб этилмагани кўрсатиб ўтилсин ҳамда бу
 камчилик бир ҳафта ичида бартараф этилсин.

 Масъул: Ф.Мулайдинов.

1. 1.И.Рустамовнинг “1 октябрь – Устоз ва мурабийлар куни”ни
 нишонлаш ҳақидаги маълумоти ахборот учун қабул қилинсин
 ҳамда Маънавият ва маърифат бўлими (А.Райимов), Хотин-қизлар
 қўмитаси (Ш.Ғаниева) байрамни муносиб ўтказишни
 таъминласинлар.
2. 1.Филиал юристи Р.Сулаймоновнинг ахбороти маълумот учун қабул
 қилинсин, коррупцияга қарши кураш чора-тадбирлар режаси
 маъқуллансин ҳамда ушбу жараённи доимий тарзда амалга ошириш
 масъулияти факультет деканлари ва Р.Сулаймонов зиммасига
 юклатилсин.

 2.Йиғилиш раиси А.Расуловнинг ижро назорати юзасидан берган
 ахбороти маъқуллансин ҳамда маълумот учун қабул қилинсин.

3.1.Ўқув-услубий бўлим бошлиғининг Ўзбекистон Республикаси
Вазирлар Маҳкамасининг 2019 йил 23 сентябрдаги “Олий таълим
муассасалари раҳбар ва педагог кадрларининг малакасини ошириш
тизимини янада такомиллаштириш бўйича қўшимча чора-тадбирлар тўғрисида”ги 797-сонли қарори билан тасдиқланган Низом билан таништириш бўйича ахбороти маълумот учун қабул қилинсин.

3.2.Ахборот технологиялари кафедраси ассистенти Д.Сотволдиева уч
ёшга тўлмаган ёш боласи бўлгани учун, Гуманитар фанлар ва
хорижий тиллар кафедраси профессори М.Бўтабоев пенсия ёшида
бўлганлиги учун малака оширишлари масофадан ўқитиш шаклида малака оширишга тавсия этилсин ва белгиланган тартибда Ўзбекистон Республикаси Олий ва ўрта махсус таълим вазирлигига келишиш учун маълумот тақдим этиш вазифаси Ўқув-услубий бўлим бошлиғи Ш.Умаров зиммасига юклатилсин.

4.1.2019 йил 28 сентябрда бўлиб ўтган Маслаҳат Кенгаши қарори
маъқуллансин ҳамда Кенгаш котиби М.Мирзаевнинг педагог-
ходимлар танлови бўйича ахбороти маълумот учун қабул
қилинсин.

4.2.Саноқ комиссиясининг танлов бўйича фаолияти ва қарори
маъқуллансин.

4.3.Танловга тавсия этилиб, овоз тўплашда етарли ижобий натижаларга эришган қуйидаги номзодлар 5(беш) йил муддатга кўрсатилган лавозимларига сайланган деб хисоблансин:

* + Қурбонов Нодиржон Бурибоевич – ГФ ва ХТ кафедраси катта
	ўқитувчиси лавозимига.
	+ Абдулхамидов Азизжон Абдулла ўғли – Ахборот
	технологиялари кафедраси ассистент-ўқитувчиси лавозимига.
	+ Хошимов Баходиржон Муминжонович – Дастурий
	инжиниринги кафедраси ассистент-ўқитувчиси лавозимига.
	+ Далибеков Лочинбек Рустамбекович – Телекоммуникация
	инжиниринги кафедраси ассистент-ўқитувчиси лавозимига.
	+ Таджибаева Адилахон Эргашевна – ГФ ва ХТ кафедраси
	ассистент-ўқитувчиси лавозимига.

4.4.Режа асосида малака оширишга жўнатилган номзодлар
Н.Ташланова, А.Тиллаволдиевлар ҳамда бир кафедрадан бир хил лавозимга даъвогарлик қилган С.Каримов ва унинг оппоненти А.Холматов навбатдаги Кенгашларда танловдан ўтишлари белгилаб қўйилсин.

5.1.Кенгаш котиби М.Мирзаевнинг Ўқув ва тарбиявий ишлар бўйича
директор ўринбосари, “Ахборот технологиялари” кафедраси
доценти вазифасини бажарувчи И.Тожибоевнинг доцентлик илмий
унвонини олиш учун Ўзбекистон Республикаси Олий Аттестация
Комиссиясига тайёрлаган ҳужжатлари мазмуни бўйича берган
ахбороти маълумот учун қабул қилинсин.

5.2.Яширин овоз бериш бўйича саноқ комиссияси ахбороти
маъқуллансин ва номзод И.Тожибоев томонидан доцентлик илмий
унвонини олиш учун Ўзбекистон Республикаси Олий Аттесстация
Комиссиясига тайёрлаган ҳужжатлари амалдаги талаблар
даражасидалиги таъкидлансин ҳамда ҳужжатларни ОАКка тавсия
этиш мумкин деб ҳисоблансин.

5.3.Ушбу қарор тасдиғи Муҳаммад ал-Хоразмий номидаги Тошкент
ахборот технологиялари университети Кенгашидан сўралсин.

Йиғилиш раиси: А.Расулов.

Йиғилиш котиби: М.Мирзаев.